વિશ્વના રાજનેતાઓમાં સોશિયલ મીડિયા પર પીએમ મોદીના સૌથી વધુ 35 મિલિયન ફોલોઅર્સ છે. અરવિંદ કેજરીવાલના ફોલોઅર્સ 12 મિલિયન છે. રાહુલ ગાંધીના ફોલોઅર્સમાં પણ નોંધપાત્ર વધારો નોંધાયો છે. જુલાઇથી સપ્ટેમ્બર વચ્ચે રાહુલ ગાંધીના ફોલોઅર્સની સંખ્યા 10 લાખ વધી છે. રાહુલ ગાંધી વર્ષ 2015માં ટ્વીટર પર આવ્યા હતા અને ત્યાર બાદ 12 મહિનાના સમયગાળામાં તેમણે માત્ર એક જ ટ્વીટ કર્યું હતું. જો કે, વર્તમાન સમયમાં તેઓ સૌથી આગળ છે. વર્તમાન સમયમાં રાહુલ ગાંધીએ સોશિયલ મીડિયા પર પોતાની રણનીતિમાં ખાસું પરિવર્તન કર્યું છે. જુલાઇ માસમાં દિવ્યા સ્પંદનને કોંગ્રેસના સોશિયલ મીડિયા પ્રમુખ તરીકે નીમવામાં આવ્યા હતા. તેમણે કહ્યું હતું કે, અમે એવા મુદ્દાઓ પર ટ્વીટ કર્યા, જે તે સમયે ખૂબ ચર્ચામાં હતા. આને કારણે ઓનલાઇન યૂઝર્સ અમારી સાથે જોડાયા.